CELEX: 32019D1092
Language: lt
Date: 1561507200000
Title: 2019 m. birželio 26 d. Tarybos sprendimas (BUSP) 2019/1092, kuriuo iš dalies keičiamas Sprendimas (BUSP) 2017/2302 dėl paramos Cheminio ginklo uždraudimo organizacijos (ChGUO) veiksmams siekiant prisidėti prie išvalymo operacijų buvusioje cheminių ginklų saugykloje Libijoje, įgyvendinant ES kovos su masinio naikinimo ginklų platinimu strategiją

27.6.2019   
               
               
                  LT
               
               
                  Europos Sąjungos oficialusis leidinys
               
               
                  L 173/47
               
            
         TARYBOS SPRENDIMAS (BUSP) 2019/1092
         2019 m. birželio 26 d.
         kuriuo iš dalies keičiamas Sprendimas (BUSP) 2017/2302 dėl paramos Cheminio ginklo uždraudimo organizacijos (ChGUO) veiksmams siekiant prisidėti prie išvalymo operacijų buvusioje cheminių ginklų saugykloje Libijoje, įgyvendinant ES kovos su masinio naikinimo ginklų platinimu strategiją
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 28 straipsnio 1 dalį ir 31 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2017 m. gruodžio 12 d. Taryba priėmė Sprendimą (BUSP) 2017/2302 (1);
                  
               
                     (2)
                  
                  
                     Sprendime (BUSP) 2017/2302 numatytas 20 mėnesių laikotarpis jo 1 straipsnio 2 dalyje nurodytai veiklai įgyvendinti nuo 3 straipsnio 3 dalyje nurodyto finansavimo susitarimo sudarymo datos;
                  
               
                     (3)
                  
                  
                     2019 m. kovo 27 d. įgyvendinantis subjektas Cheminio ginklo uždraudimo organizacija (ChGUO) paprašė Sąjungos pratęsti Sprendimo (BUSP) 2017/2302 galiojimo trukmę. To sprendimo galiojimo trukmę pratęsus 12 mėnesių, ChGUO būtų sudarytos sąlygos tęsti sprendimo 1 straipsnio 2 dalyje nurodytą veiklą po 5 straipsnio 2 dalyje nurodytos galiojimo pabaigos datos ir pasiekti jo planuojamus tikslus;
                  
               
                     (4)
                  
                  
                     prašomas Sprendimo (BUSP) 2017/2302 dalinis pakeitimas yra susijęs su jo 5 straipsnio 2 dalimi ir priedo 6 skirsniu;
                  
               
                     (5)
                  
                  
                     kaip konkrečiai nurodyta 2019 m. kovo 27 d. ChGUO pateiktame prašyme, Sprendimo (BUSP) 2017/2302 1 straipsnio 2 dalyje nurodytos veiklos tolesnis įgyvendinimas, galėtų būti vykdomas neskiriant papildomų išteklių;
                  
               
                     (6)
                  
                  
                     todėl Sprendimas (BUSP) 2017/2302 turėtų būti iš dalies pakeistas atitinkamai pratęsiant jo galiojimo trukmę, kad būtų galima toliau įgyvendinti jo 1 straipsnio 2 dalyje nurodytą veiklą,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas (BUSP) 2017/2302 iš dalies keičiamas taip:
            
                        1.
                     
                     
                        5 straipsnio 2 dalis pakeičiama taip:
                        
                           „2.   Jis nustoja galioti praėjus 32 mėnesiams po 3 straipsnio 3 dalyje nurodyto Komisijos ir ChGUO finansavimo susitarimo sudarymo dienos arba jis nustoja galioti praėjus šešiems mėnesiams po jo įsigaliojimo dienos, jei iki to laiko tas finansavimo susitarimas nebus sudarytas.“
                        
                     
                  
                        2.
                     
                     
                        Priedo 6 skirsnio tekstas pakeičiamas taip:
                        „6.   Numatoma trukmė
                        Numatoma, kad projektas truks 32 mėnesius.“
                     
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Liuksemburge 2019 m. birželio 26 d.
            
               
                  Tarybos vardu
               
               
                  Pirmininkė
               
               G.L. GAVRILESCU
            
         
         
            (1)  2017 m. gruodžio 12 d. Tarybos sprendimas (BUSP) 2017/2302 dėl paramos Cheminio ginklo uždraudimo organizacijos (ChGUO) veiksmams siekiant prisidėti prie išvalymo operacijų buvusioje cheminių ginklų saugykloje Libijoje, įgyvendinant ES kovos su masinio naikinimo ginklų platinimu strategiją (OL L 329, 2017 12 12, p. 49.